སྒྲ་གདངས་ཀྱི་ཁྱད་ཆོས་ནི་སྔོན་འཇུག་དང་རྗེས་འཇུག་གི་སྒྲ་གདངས་ཟུར་དུ་ལེགས་པར་ཐོན་ཅིང་།སྒྲ་ལྡན་དང་སྒྲ་མེད།སྲོག་ཆེན་དང་སྲོག་ཆུང་གི་ཁྱད་པར་གསལ་བར་མངོན།རྒྱལ་རོང་བ་ཚེ་རིང་རྒྱལ་གྱིས་གསུངས་པ་ལྟར།རྒྱལ་རོང་དུ་དབྱངས་གསལ་འདི་དག་དང་འཕུལ་བརྩེགས་སོགས་འདོན་ཚུལ་ཐ་དད་རྣམས་ད་དུང་ཡང་མ་ཉམས་པར་མངོན་སུམ་དུ་མཐོང་བས་གྲུབ་ཅིང་གཞན་དུ་དེ་ལྟར་མེད་པའི་ཕྱིར།འདི་དག་རྣམས་ལེགས་པར་ཤེས་ན།དག་ཡིག་ལ་མི་རྨོངས་བའི་རྐྱེན་ཕུན་སུམ་ཚོགས་པ་ཞིག་ཀྱང་ཡིན་ཏེ།དཔེར་ན།དག་ཡིག་འགའ་ཞིག་ལས།སངས་རྒྱས་སྐུ་ནི་ས་སྐུ་ཡིན།།རྐུན་མའི་རྐུན་ནི་ར་རྐུན་ཡིན།།ཞེས་པར་མཚོན་ན།སྒྲ་གདངས་ཐ་དད་དུ་ཡོད་པས་དག་ཡིག་ལ་སྦྱང་བ་སྔོན་དུ་མ་སོང་ཡང་ཡི་གེར་འབྲི་བ་ན་ཚེགས་མེད་དུ་འབྱེད་ཐུབ་པ་མངོན་སུམ་དུ་གྲུབ་པ་ཡིན་པ་དང་།འདས་མ་འོངས་ཀྱི་བྱ་ཚིག་དང་སྐུལ་ཚིག་བཅས་ལ་མཚོན་ན།བསྒྲིགས།སྒྲིགབསྒྲིགསྒྲིགས་ཞེས་པར་སྒྲ་གདངས་ཐ་དད་པར་ཐོན་པ་ཡིན་ནོ།།ཞེས་བརྫོད་པ་ལྟར།སྔོན་འཇུག་དང་རྗེས་འཇུག་གི་སྒྲ་གདངས་ཟུར་དུ་ལེགས་པར་ཐོན་པ་གཤམ་གྱི་རེའུ་མིག་ཏུ་གསལ་ལོ།།